Как се пише заинтересован или заинтересуван?



 Двете форми са дублетни и могат да се използват в книжовната реч: ***заинтересован*** и ***заинтересуван***. Също така ***заинтересована*** и ***заинтересувана; заинтересовано*** и ***заинтересувано;*** в мн.ч. ***заинтересовани*** и ***заинтересувани***. Препоръчителна е употребата на ***заинтересован***. И двете думи се употребяват със следните значения:


1. Който изразява или проявява интерес към нещо или някого.
  

  
  

*Постоянно беше заинтересован от мен.
  

 Артистът с радост огледа тази заинтересувана публика и се качи на сцената.*
2. Който очаква полза, изгода, облага от нещо или някого.
  

  
  

*Американските инвеститори са заинтересовани единствено от клиентите на фирмата.
  

 Той е заложил пари и е силно заинтересуван от изхода на мача.*




  

